ሼዶቹ በቀጣይ ዓመት ሙሉ በሙሉ ወደስራ እንደሚገቡ ተገለፀ
-የስራ እድሉንም ወደ 60 ሺ እንደሚያሳድጉት ይጠበቃልአዲስ አበባ ፡- በሃዋሳ ኢንዱስትሪ ፓርክ በሃያ ሁለት ኩባንዎች የተያዙ ሃምሳ ሁለት የማምረቻ ሼዶች በቀጣዩ ዓመት አጋማሽ ላይ ሙሉ በሙሉ ወደስራ እንደሚገቡ ተጠቆመ። ፓርኩ የፈጠረውን 27 ሺ የስራ እድልም ወደ 60 ሺ እንደሚያሳድገው ይጠበቃል። በኢትዮጵያ ኢንቨስትመንት ኮሚሽን የሃዋሳ ኢንዱስትሪ ፓርክ ስራ አስኪያጅ አቶ በላይ ሃይለሚካኤል በተለይም ለአዲስ ዘመን እንደገለፁት፤ ኩባንያዎቹ ከአንድ ዓመት በፊት ሶስትና አራት ሼዶችን ተረክበው ሲሰሩ የቆዩ ሲሆን፣ ውጤታማ ያልሆኑት ሼዶቻቸው ተወስዶባቸው ማሽን ለሚተክሉና የስራ እድል በመፍጠር የማስፋፊያ ስራዎችን ለሚያከናውኑ ሌሎች ኩባንያዎች እንዲሰጡ ተደርጓል። እንደ ስራ አስኪያጁ
ገለፃ፤ ኩባንያዎቹ በአንድ
ሼድ ላይ ማሽን
እየተከሉ፣ የሰው ሃይል
እየቀጠሩ ውጤታማ ስራዎችን
በመስራት እያስፋፉ ሲሄዱ
ተጨማሪ ሼዶችን እንዲወስዱ
ይደረጋሉ። በአሁኑ ወቅትም
አንድ ኩባንያ ኢንዱስትሪ
ፓርኩን ተቀላቅሏል። በዚህም
መሰረት በቀጣዩ ዓመት
አጋማሽ ላይ ሁሉም
ሼዶች ሙሉ በሙሉ
ስራ የሚይዙ ይሆናል።
አብዛኛዎቹ ኩባንያችም ክፍት
በሆኑ ሼዶች ውስጥ
የማሽን ተከላና  የቅድመ ዝግጅት ስራቸውን አጠናቀው በቅርቡ ስራ ይጀምራሉ። ስራ አስኪያጁ እንዳሉት፤
ሼዶቹ ሙሉ በሙሉ
ወደስራ ሲገቡም ፓርኩ
በአሁኑ ወቅት የፈጠረውን
27 ሺ የስራ እድል
ወደ 60 ሺ ከፍ
ያደርጉታል ተብሎ ይጠበቃል።
በተጓዳኝም በአስር ሺዎች
ለሚቆጠሩ  ዜጎች ቀጥተኛ ያልሆነ የስራ እድል ይፈጥራሉ። የኢንዱስትሪ ፓርኩ በዋናነት
የተገነባበት ዓላማ ኢንቨስትመንትን
መሳብ እና ለዜጎች
የስራ እድል መፍጠር
ቢሆንም፤ ከዚህ ባለፈ
ሼዶቹ በተለይም የሃዋሳ
ከተማን ኢኮኖሚ በማነቃቃት
ረገድ ከፍተኛ ድርሻ
እንደሚኖራቸውም ስራ አስኪያጁ
አያይዘው ገልፀዋል። አቶ በላይ እንዳብራሩት፤ እንደ አገር አቀፍ ከፓርኮች ኤክስፖርት የተደረገው ወደ 107 ሚሊዮን ዶላር ሲሆን፣ ከዚህ ውስጥ 54 ሚሊዮኑ ከሃዋሳ ኢንዱስትሪ ፓርክ ኤክስፖርት የተደረገ ነው። ይህም በመቶኛ ሲሰላ የሃዋሳ ኢንዱስትሪ ፓርክ 50 በመቶውን  ይይዛል። በዓመቱ ውስጥ ኤክስፖርት ይደረጋል ተብሎ እቅድ የተያዘው ወደ 110 ሚሊዮን ዶላር ቢሆንም፤ ከተማዋ ባለፈው አንድ ዓመት ጊዜ ውስጥ ባጋጠማት የሰላም እጦት ምክንያት የተነሳ ግማሹን ብቻ ማሳካት ተችሏል። ‹‹በአሁኑ ሰዓት ሐምሌና ነሃሴ ወር በከተማዋ ሰላም በመሆኑ ምክንያት በሐምሌ ወር አምስት ሚሊዮን ዶላር ኤክስፖርት ማድረግ ተችሏል›› ያሉት አቶ በላይ፣ ነሃሴ ወር ደግሞ ስምንት ሚሊዮን ዶላር ኤክስፖርት በማድረግ በአንድ ወር ውስጥ የሶስት ሚሊዮን ዶላር ለውጥ ማሳየት መቻሉን ተናግረዋል። ይህም የተቻለው በአሁኑ ሰዓት ከተማዋ በመረጋጋቷ ምክንያት መሆኑን ጠቅሰው ፓርኩ በ2012 በጀት ዓመት 184 ሚሊዮን የአሜሪካ ዶላር ኤክስፖርት ለማድረግ ማቀዱን ጠቁመዋል። በቻይናው ግዙፍ ሲቪል
ኢንጂነሪንግ ኮንስትራክሽን ኮርፖሬሽን
(CCECC) የተገነባው የሃዋሳ ኢንዱስትሪያል
ፓርኩ እ.ኤ.አ
በ 2016 ተጠናቆ
የተመረቀ መሆኑ የሚታወስ
ሲሆን፣ ባለሀብቶቹ ሼዶቹን
ሙሉ በሙሉ ይዘው
መስራት ሲጀምሩ ፓርኩን
የአልባሳት እና ጨርቃጨርቅ
ማእከል በማድረግ ረገድ
ቁልፍ ሚና ይኖራቸዋል
ተብሎ ይጠበቃል።  አዲስ ዘመን ጳጉሜ 5/2011አስናቀ ፀጋዬ 